**Ministru kabineta noteikumu projekta "Grozījumi** **Ministru kabineta 2006. gada 31. oktobra noteikumos Nr. 898 "Noteikumi par zemesgrāmatu nostiprinājuma lūguma formām"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts nepieciešams, lai ieviestu t.s. integrētās procedūras, lai izstrādāto datu apmaiņas risinājumu ietvaros, nodrošinātu, ka pamatojoties uz īpašnieka iesniegumu noteikta satura datu tiek aktualizēti gan Valsts vienotajā datorizētajā zemesgrāmatā (turpmāk – datorizētā zemesgrāmata), gan Nekustamā īpašuma valsts kadastra informācijas sistēmā (turpmāk – Kadastra informācijas sistēma), kā arī normatīvi nostiprinātu citas izmaiņas, kas izriet no spēkā stājušiem normatīvajiem aktiem. Projekti, izņemot atsevišķas normas, stāsies spēkā nākamajā dienā pēc tā izsludināšanas – publicēšanas oficiālajā izdevumā "Latvijas Vēstnesis". |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2019. gada 1. decembrī spēkā stāsies grozījumi Nekustamā īpašuma valsts kadastra likumā (turpmāk – Kadastra likums), Zemesgrāmatu likumā, likumā "Par nekustamā īpašuma ierakstīšanu zemesgrāmatās" un likumā "Par valsts un pašvaldību zemes īpašuma tiesībām un to nostiprināšanu zemesgrāmatā", paplašinot esošās un ieviešot jaunas t.s. integrētās procedūras. Lai nodrošinātu procedūru vienkāršošanas īstenošanu no 2019. gada 1. decembra, nepieciešams izdarīt grozījumus Ministru kabineta 2006. gada 31. oktobra noteikumos Nr. 898 "Noteikumi par zemesgrāmatu nostiprinājuma lūguma formām " (turpmāk – noteikumi Nr. 898). Saeima 2018. gada 25. oktobrī pieņēma likumu "Grozījumi likumā "Par tiesu varu"", lai īstenotu rajona (pilsētas) tiesas zemesgrāmatu nodaļu tiesnešu integrēšanas rajona (pilsētas) tiesas sastāvā reformu. Kopš 2019.gada 1.jūnija rajona (pilsētas) tiesas kompetencē ir izskatīt nostiprināt īpašnieka iesniegumus par noteikta satura datu aktualizēšanu datorizētajā zemesgrāmatā.Ministru kabinets 2019.gada 29.oktobrī pieņēma Ministru kabineta noteikumus "Grozījumi Ministru kabineta 2010. gada 28. septembra noteikumos Nr. 919 "Noteikumi par vietējo pašvaldību pirmpirkuma tiesību izmantošanas kārtību un termiņiem"", kas paredz, ka no 2020.gada 1.janvāra zemesgrāmatā nebūs jāiesniedz pašvaldības lēmums vai izziņa par atteikumu, izmantot pirmpirkuma tiesības.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kadastra likuma 32.1 pantā noteikts, ka nekustamā īpašuma veidošanu un tā sastāva grozīšanu Kadastra informācijas sistēmā reģistrētiem nekustamā īpašuma objektiem ierosina rajona (pilsētas) tiesā, ja nekustamais īpašums ir ierakstīts zemesgrāmatā vai veidojams patstāvīgs būvju īpašums. Savukārt Zemesgrāmatu likuma 56.4 pantā noteikti gadījumi, kad nostiprinājuma lūgums zemesgrāmatai vienlaikus ir uzskatāms par iesniegumu par kadastra objekta vai kadastra datu reģistrāciju vai kadastra datu aktualizāciju Kadastra informācijas sistēmā. Ņemot vērā, ka noteikumos Nr. 898 šobrīd nav noteikta šādu nostiprinājuma lūguma iesniegšana, izstrādāts Ministru kabineta noteikumu projekts "Grozījumi Ministru kabineta 2006. gada 31. oktobra noteikumos Nr. 898 "Noteikumi par zemesgrāmatu nostiprinājuma lūguma formām"" (turpmāk – projekts). Projektā iekļauts regulējums, ka Kadastra likuma 32.1 un Zemesgrāmatu likuma 56.4 pantā noteiktajos gadījumos nostiprinājuma lūgumu par kadastra objekta vai kadastra datu reģistrāciju vai kadastra datu aktualizāciju Kadastra informācijas sistēmā iesniedz rajona (pilsētas) tiesai. Valsts zemes dienestam (turpmāk – Dienests) nepieciešamā informācija un nepieciešamie dokumenti tiks nodoti kopā ar paziņojumu no datorizētās zemesgrāmatas. Saskaņā ar Zemesgrāmatu likuma 56.4 pantā noteikto ēku, ūdens lietošanas vai ceļa servitūta teritorijas reģistrāciju, aktualizāciju un dzēšanu Kadastra informācijas sistēmā ierosina rajona (pilsētas) tiesā, iesniedzot nostiprinājuma lūgumu par attiecīgā servitūta vai šīs tiesības nodrošinājuma nostiprināšanu, grozīšanu vai dzēšanu, ja tam pievienots grafiskais pielikums un zemes vienība ir ierakstīta zemesgrāmatā, kā arī dzēšanas gadījumā servitūta tiesība vai šīs tiesības nodrošinājums ir ierakstīts zemesgrāmatā. Citos gadījums, kad grafiskais pielikums nebūs pievienots, datorizētajā zemesgrāmatā, ņemot vērā Civillikumā nostiprināto principu, ka servitūtu var nodibināt uz visu nekustamo īpašumu, tiks ierakstīta attiecīgā tiesība, savukārt datu reģistrācija Kadastra informācijas sistēmā netiks ierosināta. Proti, persona tieši caur nostiprinājuma lūgumā izteikto gribu un to izpildei nepieciešamo papildu dokumentu iesniegšanu paudīs gribu vai nu nodibināt servitūtu uz visu nekustamo īpašumu, attiecīgi iesniedzot nostiprinājuma lūgumu formu jaunas tiesības nostiprināšanai, vai arī nodibināt to datorizētajā zemesgrāmatā un Kadastra informācijas sistēmā atspoguļot apgrūtināto teritoriju, to konkretizējot. Ja persona izvēlēsies servitūta teritoriju atspoguļot, to konkretizējot, tad šāds nostiprinājuma lūgums tiks apmierināts kopsakarā ar datu reģistrāciju Kadastra informācijas sistēmā atbilstoši līdzēju gribai. Lai nodrošinātu administratīvā procesa ietvaros efektīvu komunikāciju Dienestam ar nekustamā īpašuma īpašniekiem, nostiprinājuma lūguma formas, kas attiecas uz datu reģistrāciju Kadastra informācijas sistēmā papildinātas ar norādi, ka adrese un kontaktinformācija ir obligāti aizpildāms lauks. Savukārt, lai nodrošinātu ierakstu izdarīšanas un datu reģistrācijas procesa vienotību, paredzēts, ka konkrētajos gadījumos nostiprinājumu lūgumu par ierakstu izdarīšanu izskata vienlaikus ar attiecīgo datu reģistrāciju. Kadastra likuma 32.1 pantā noteikti nosacījumu, pastāvot kuriem nekustamā īpašuma veidošana var notikt vienoto procedūru ietvaros. Proti, rajona (pilsētas) tiesā ierosina nekustamā īpašuma veidošanu, ja:a) nekustamais īpašums tiek sadalīts vai tiek izveidots no Kadastra informācijas sistēmā reģistrētām un zemesgrāmatā kā atsevišķiem kadastra objektiem – ierakstītām ēkām (būvēm) un zemes vienībām un katrai no zemes vienībām izgatavots atsevišķs zemes robežu plāns vai;b) ēka (būve) kā patstāvīgs nekustamā īpašuma kadastra objekts ir reģistrēts Kadastra informācijas sistēmā un tā ir kadastrāli uzmērīta un ka ēka (būve) nav ierakstīta cita nekustamā īpašuma sastāvā un ēka (būve) nav reģistrēta Kadastra informācijas sistēmā kā būvju īpašums.Ievērojot minēto, nostiprinājuma lūguma formas satur apliecinājumu, ka nostiprinājuma lūguma sastādītājs pārbaudījis attiecīgo nosacījumu iestāšanos, lai jau procesa sākuma posmā pārliecinātos, vai pastāv vienkāršotās procedūras īstenošanai nepieciešamie nosacījumi un nekustamā īpašuma veidošanas process varētu notikt pēc t.s. vienas pieturas aģentūras principa. Saeima 2018. gada 25. oktobrī pieņēma likumu "Grozījumi likumā "Par tiesu varu"", lai īstenotu rajona (pilsētas) tiesas zemesgrāmatu nodaļu tiesnešu integrēšanas rajona (pilsētas) tiesas sastāvā reformu. Tādējādi kopš 2019.gada 1.jūnija rajona (pilsētas) tiesas kompetencē ir izskatīt nostiprinājuma lūgumus. Attiecīgi nostiprinājuma lūguma formās veikti attiecīgi precizējumi. Saeima 2018.gada 1.novembrī pieņēma grozījumus Zemesgrāmatu likumā, ar kuriem cita starpā tika noteiktas vairākas izmaiņas saistībā ar nostiprinājuma lūguma iesniegšanu. Saskaņā ar izmaiņām no 2019.gada 1.jūnija nostiprinājuma lūgumam nav jāpievieno dokuments, kas apliecina saistību, ja ķīlas līgums, kas pamato hipotēkas nostiprināšanu, satur būtiskus noteikumus par saistību, ko nodrošina hipotēka, un tās spēkā esību. vērtējot, kuri ir būtiskie noteikumi par saistību, ko nodrošina hipotēka, un tās spēkā esību, jāņem vērā Civillikumā vai speciālajos likumos, piemēram, likumā "Par kredītiestādēm" kā materiālās tiesību normās noteiktais par katra līguma būtiskiem noteikumiem. Vienlaikus, analizējot aizdevuma būtību, sanāksmes ietvaros tika secināts, ka saistības, ko nodrošina hipotēka, būtiskie noteikumi ir puses, parādnieks, ja tas nav aizdevuma ņēmējs, nekustamā īpašuma adrese, galvenā prasījuma summa, kopējā ar ķīlu nodrošinātā summa, kā arī viennozīmīgi identificēts dokuments, no kura izriet nodrošinātā saistība. Ievērojot minēto, ja vien speciālajā likumā nav noteikti kādi citi papildu nosacījumi, kas atzīstami par saistības būtiskiem noteikumiem, nostiprinājuma lūgumam par hipotēkas ierakstīšanu var nepievienot dokumentus, kas apliecina saistību, ja ķīlas līgums satur iepriekš minēto informāciju. Ievērojot minēto, attiecīgi precizēta nostiprinājuma lūgumā noradāmā informācijaTāpat paredzēts, ka nostiprinājuma lūgumam pievieno informāciju par zemesgrāmatu nodevu samaksu, tikai tad, ja nostiprinājuma lūgumā nav informācijas par veikto maksājumu un maksājuma mērķī nav norādīts nostiprinājuma lūdzēja personas kods vai reģistrācijas numurs un nekustama īpašuma kadastra numurs vai zemesgrāmatas nodalījuma numurs. Proti, gadījumos, kad nostiprinājuma lūgumā ir ietverta informācija par veikto maksājumu un maksājuma mērķī ir norādīta Zemesgrāmatu likumā noteiktā maksājuma identificējošā informācija, informācija par veikto maksājumu nostiprinājuma lūgumam nav jāpievieno. Ievērojot minēto, attiecīgi precizēta nostiprinājuma lūgumā noradāmā informācija. Grozījumi Ministru kabineta 2010. gada 28. septembra noteikumos Nr. 919 "Noteikumi par vietējo pašvaldību pirmpirkuma tiesību izmantošanas kārtību un termiņiem" paredz, ka turpmāk zemesgrāmatā nebūs jāiesniedz lēmums vai izziņa par atteikumu, izmantot pirmpirkuma tiesības. Par šo dokumentu esamība tiesnesis, nostiprinot īpašuma tiesības, pārliecināsies no pašvaldības elektroniski iesniegtajiem dokumentiem. Minētos dokumentus pašvaldības iesniegs datorizētajā zemesgrāmatā, ievietojot tos tiešsaistes risinājumā (bāzēts uz esošo e-pakalpojumu bāzes [www.zemesgramata.lv](http://www.zemesgramata.lv)) vai izmantojot tīmekļa pakalpi. Ievērojot minēto, attiecīgi precizēta nostiprinājuma lūguma formas, paredzot, ka turpmāk nostiprinājuma lūgumam nebūs jāpievieno pašvaldības atteikums no pirmpirkuma tiesībām.  |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrāde notikusi, konsultējoties ar Tiesu administrācijas pārstāvjiem, Dienesta pārstāvjiem un tiesnešiem, kas specializējušies nostiprinājuma lūguma izskatīšanā. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kadastra informācijas sistēmā 2019. gada 14. oktobrī reģistrēti aptuveni 1,437 miljoni nekustamo īpašumu un 825 178 unikālas personas, kas reģistrētas kā zemes īpašumu, ēku (būvju) īpašumu, dzīvokļa īpašumu īpašnieki, vai, ja tādu nav, tiesiskie valdītāji vai lietotāji.Tāpat sabiedrības mērķgrupa ir arī fiziskas un juridiskas personas, kuras plāno iegūt īpašumā nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Zemes, dzīvokļa īpašuma un būves īpašniekiem atsevišķos kadastra objekta vai kadastra datu aktualizācijas gadījumos tiks īstenots vienas pieturas aģentūras princips, nebūs jāapmeklē divas iestādes, kā arī nepieciešamo izmaiņu, kas reģistrētas Kadastra informācijas sistēmā, reģistrēšanai datorizētajā zemesgrāmatā nebūs nepieciešams iesniegt dokumentus atkārtoti. Iesniedzot dokumentus Dienestam, personas iesniegums Kadastra likumā noteiktajos gadījumos tiks attiecināts arī uz nekustamā īpašuma veidošanu datorizētājā zemesgrāmatā. Kā arī otrādi, iesniedzot nostiprinājuma lūgumu rajona (pilsētas) tiesai, tas tiks pielīdzināts iesniegumam datu aktualizācijai Kadastra informācijas sistēmā. Tādējādi personai būs jāapmeklē tikai viena iestāde.Dienests pēc nepieciešamo izmaiņu veikšanas Kadastra informācijas sistēmā nosūtīs īpašnieka vai kopīpašnieku iesniegumu, pievienojot noteiktos dokumentus, zemesgrāmatai. Kā arī pēc nostiprinājuma lūguma pieļaujamības izvērtēšanas datorizētā zemesgrāmata nosūtīs informāciju Kadastra informācijas sistēmai datu reģistrācijai vai aktualizācijai. Tādējādi tiks atvieglota procedūra, taupot personas laiku un finanšu līdzekļus, kā arī garantējot, ka valsts informācijas sistēmās reģistrētie dati par vienu un to pašu nekustamo īpašumu vai tā objektu sakrīt. Tiks mazināta atšķirība starp Kadastra informācijas sistēmā reģistrēto nekustamā īpašuma objektu kopību skaitu un datorizētajā zemesgrāmatā ierakstīto nekustamo īpašumu objektu skaitu. |
| 3. | Administratīvo izmaksu monetārs novērtējums | Projekts ir izstrādāts, pamatojoties uz grozījumiem Kadastra likumā, Zemesgrāmatu likumā, kā arī grozījumiem Ministru kabineta 2010. gada 28. septembra noteikumos Nr. 919 "Noteikumi par vietējo pašvaldību pirmpirkuma tiesību izmantošanas kārtību un termiņiem".Administratīvo izmaksu monetārs novērtējums saistībā ar grozījumiem šajos likumos ir sniegts likumprojekta "Grozījumi Zemesgrāmatu likumā", kas pieņemts 2018. gada 11. oktobrī, kā arī Ministru kabineta noteikumu projekta "Grozījumi Ministru kabineta 2010. gada 28. septembra noteikumos Nr. 919 "Noteikumi par vietējo pašvaldību pirmpirkuma tiesību izmantošanas kārtību un termiņiem"" sākotnējās ietekmes novērtējuma ziņojumā (anotācijā). |
| 4.  | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Grozījumus noteikumos Nr. 898 ir paredzēts virzīt vienotā paketē ar Ministru kabineta noteikumu projektiem "Grozījumi Ministru kabineta 2012. gada 10. aprīļa noteikumos Nr. 263 "Kadastra objekta reģistrācijas un kadastra datu aktualizācijas noteikumi"" un "Grozījumi Ministru kabineta 2012. gada 24. aprīļa noteikumos Nr. 281 "Augstas detalizācijas topogrāfiskās informācijas un tās centrālās datubāzes noteikumi"".  |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekti šo jomu neskar. |
| 2. | Sabiedrības līdzdalība projekta izstrādē | Projekti šo jomu neskar. |
| 3. | Sabiedrības līdzdalības rezultāti | Projekti šo jomu neskar. |
| 4. | Cita informācija | Ņemot vērā, ka grozījumu normatīvajos aktos saistībā ar nekustamo īpašumu reģistrācijas procedūru vienkāršošanu izstrāde primāri tika paredzēta grozījumos Kadastra likumā, Zemesgrāmatu likumā, likumā "Par nekustamā īpašuma ierakstīšanu zemesgrāmatās" un likumā "Par valsts un pašvaldību zemes īpašuma tiesībām un to nostiprināšanu zemesgrāmatā", tad sabiedrības līdzdalība tika nodrošināta šo likumu izstrādes ietvaros. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Dienests, Tiesu administrācija un rajona (pilsētu) tiesas.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektu izpilde tiks nodrošināta Dienesta, Tiesu administrācijas un rajona (pilsētu) tiesu līdzšinējo funkciju ietvaros. Valsts pārvaldes vai pašvaldību institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav. |

Iesniedzējs:

Valsts sekretārs R.Kronbergs

Miļevska 67036813

Kristine.Milevska@tm.gov.lv